डिजिटल डेस्क, मुंबई। केंद्रीय औद्योगिक सुरक्षा बल (CISF) ने मुंबई अंतरराष्ट्रीय हवाई अड्डे से नशे की खेप के साथ एक तंजानियाई नागरिक को पकड़ा है। तलाशी के दौरान आरोपी के पास से छह किलो एफिड्रिन नाम के नशीला पदार्थ बरामद किया गया। आगे की जांच के लिए आरोपी को नार्कोटिक्स कंट्रोल ब्यूरो के अधिकारियों के हवाले कर दिया गया है। पकड़े गए आरोपी का नाम इब्राहिम अब्दुल्ला शाबानी है। शाबानी छत्रपति शिवाजी महाराज अंतरराष्ट्रीय हवाई अड्डे पर रात दो बजे के करीब पहुंचा था। यहां से उसे चार बजे मस्कत जाने वाली फ्लाइट पकड़नी थी, लेकिन हवाई अड्डे में दाखिल होने के दौरान जांच के दौरान वहां तैनात CISF जवान रविंदर यादव को संदेह हुआ।